મૂળીના સરામાં સરપંચ પદ માટે તથા ઉમરડા, કરશનગઢ, સિદ્ધસર, આંબરડી, દિગસર, દાણાવાડા સહિતનાં 12 ગામોમાં સભ્ય પદની ચૂંટણી હવે યોજાશે નહીં. મંગળવારે ફોર્મ પાછા ખેંચવાના અંતિમ દિવસે 12 ગામોમાંથી બે જ ગામમાં સભ્ય માટે બે ઉમેદવારોએ ઉમેદવારી નોંધાવતા બિનહરીફ થઇ છે. મૂળી તાલુકામાં વ્યકિતગત કારણોસર અને સરપંચ તેમજ સભ્યોની ખાલી રહેલ જગ્યા માટે પેટા ચૂંટણીની જાહેરાત કરાઇ હતી. જેમા 15 જુલાઇ મતદાન અને 17 જુલાઇએ મતગણતરી હતી. જેમાં સરા ગામે સરપંચની જગ્યા માટે તેમજ ઉમરડા, આંબરડી, કરશનગઢ, રામપર, દિગસર, દાણાવાડા, વગડીયા, જસાપર, નવાણીયા, ટીડાણા, ટીકર, રામપર, સિધ્ધસરમાં વોર્ડનાં સભ્યો માટે મતદાન યોજાવાનુ હતુ. પરંતુ 12 ગામોમાંથી સભ્ય માટે સિધ્ધસર વોર્ડ નં.6 માટે મોરી દિપસંગભાઇ દેવુભાઇ અને રામપર વોર્ડ નં.2 માટે કુંણપરા બાલુબેન જીવાભાઇએ ઉમેદવારી નોંધાવતા બન્ને સભ્યો બિનહરીફ થયા હતા.